**ANUNŢ PENTRU SOLICITAREA DE EXPRESII DE INTERES**

**SERVICII DE CONSULTANȚĂ – CONSULTANT INDIVIDUAL**

**SPECIALIST COMUNICARE**

**ROMÂNIA**

**PROIECTUL”CONTROLUL INTEGRAT AL POLUĂRII CU NUTRIENŢI”** – **FINANȚARE ADIȚIONALĂ**

**Denumirea serviciilor: Specialist Comunicare – Consultant Individual**

**Acord de împrumut nr. 8597 - RO**

**Nr. referință 10/IC/2023**

România a primit un împrumut de la Banca Internaţională pentru Reconstrucţie şi Dezvoltare pentru implementarea Proiectului *„Controlul Integrat al Poluării cu Nutrienţi”* – Finanțare Adițională (Proiectul) și intenționează să utilizeze o parte din aceste fonduri pentru contractarea de servicii de consultanță.

Ministerul Mediului, Apelor și Pădurilor (MMAP), prin Unitatea de Management al Proiectului (UMP) responsabilă de implementarea Proiectului *„Controlul Integrat al Poluării cu Nutrienţi” (CIPN)* dorește să contracteze servicii de consultanță specializate din partea unui Consultant Individual – Specialist Comunicare, care să contribuie la și să faciliteze dezvoltarea și implementarea funcției de comunicare și conștientizare la nivelul UMP.

Durata serviciilor de consultanță în cadrul contractului este până în 30 iunie 2023 cu o durată totală a input-urilor în cadrul serviciilor de 70 de zile de lucru, cu posibilitatea de extindere a duratei contractului și/sau a inputurilor în cadrul acestuia, în cazul în care este justificată și necesară o continuare/suplimentare a serviciilor, și inclusiv ca urmare a extinderii datei de închidere a Proiectului . Contribuția lunară a consultantului va fi de aproximativ 20 de zile lucrătoare/lună. Programul lunar de lucru va fi stabilit de comun acord cu Clientul, în funcție de nevoile acestuia și poate include luni cu input full-time și luni cu mai puțin de numărul zilelor lucrătoare. Prestarea serviciilor de către Consultant se estimează să înceapă în termen de maximum două săptămâni de la semnarea contractului. Contractul va include o perioadă de probă de 30 de zile, după care poate fi reziliat printr-o notificare emisă de Client.

Termenii de Referință pentru Specialistul Comunicare sunt anexați prezentului Anunț pentru Solicitarea de Expresii de Interes.

*Ministerul Mediului, Apelor și Pădurilor – Unitatea de Managament al Proiectului ”Controlul Integrat al Poluării cu Nutrienți”* invită consultanții individuali eligibili (”Consultanți”) să își manifeste interesul pentru furnizarea Serviciilor. Consultanții interesați trebuie să furnizeze informații care să demonstreze că îndeplinesc calificările solicitate și dețin experiența relevantă necesară furnizării Serviciilor. Consultantul Individual – Specialist Comunicare va fi selectat pe baza experienței relevante, a calificărilor și a abilităților de a furniza aceste servicii.

Va fi selectat un singur consultant individual în conformitate cu procedurile din Ghidul Băncii Mondiale: Selecția și Angajarea Consultanților în cadrul împrumuturilor BIRD și Creditelor&Granturilor ADI de către Împrumutații Băncii Mondiale, ediția ianuarie 2011, revizuită în iulie 2014, așa cum sunt acestea stabilite pentru metoda de selecție *Consultant Individual.*

Pentru a putea desfășura activitățile, Consultantul trebuie să fie persoană fizică autorizată (PFA) conform prevederilor Legii nr. 300/2004 privind autorizarea persoanelor fizice și a asociațiilor familiale care desfășoară activități economice în mod independent. Consultantul va putea să presteze serviciile și prin intermediul unei societăți comerciale, ce va fi semnatară a contractului cu Clientul. În acest caz, Serviciile în cadrul contractului vor fi prestate **doar de către Consultantul selectat și nu va fi permisă nici o înlocuire a acestuia**.

**Calificări minime și experiență solicitate:**

1. studii superioare;
2. Cel puțin 7 ani de experiență profesională;
3. Cel puțin 5 ani de experiență practică în comunicare/conștientizare/marketing;
4. Cunoștințe și experiență de lucru în domeniul comunicării/conștientizării/marketingului în agricultură și/sau mediu;
5. Cunoștințe și experiență de lucru cu instituțiile publice pentru agricultură și/sau protecția mediului, organizațiile de fermieri, ONG-urile pentru mediu sau comunitățile rurale;
6. Abilități avansate de PC și cunoștințe solide ale pachetului MS Office: MS Word, Excel, Outlook, Power Point și MS Project;
7. Cunoștințe excelente de limba română și limba engleză vorbite și scrise sunt obligatorii;
8. Integritate, abilități proactive, puternice de comunicare și raportare și capacitatea de a lucra în echipe multidisciplinare.
9. Cunoașterea domeniului administrației publice, precum și a campaniilor de marketing private.

Se atrage atenția Consultanților interesați asupra prevederilor paragrafului 1.9 privind conflictul de interese din Ghidul Băncii Mondiale Selecția și Angajarea Consultanților în cadrul împrumuturilor BIRD și Creditelor&Granturilor ADI de către Împrumutații Băncii Mondiale, ediția ianuarie 2011, revizuită în iulie 2014 (“Guidelines: Selection and Employment of Consultants under IBRD Loans and Grants by World Bank Borrowers”).

Consultanții pot solicita informații suplimentare prin depunerea de solicitări scrise, prin e-mail, sau la adresele de mai jos, în intervalul orelor de program cuprins între 8:00 – 16:30 (luni-joi) şi 8:00 – 14:00 (vineri).

Expresiile de Interes și CV-urile, trebuie depuse (prin e-mail) în **limba română**, în formă scrisă, la adresele menționate mai jos până la data de **15 martie 2023 ora 11:30**. Pentru a valida informațiile prezentate în CV, candidatul va atașa copii după documente suport relevante (copii după actele de studii, diplome, certificări, atestări, recomandări, carte de muncă, contracte de muncă, adeverințe etc).

**Ministerul Mediului, Apelor şi Pădurilor**

Unitatea de Management al Proiectului “Controlul Integrat al Poluării cu Nutrienţi”

În atenția: Dlui. Mihai CONSTANTINESCU, p. Director UMP-INPC

Calea Plevnei nr. 46-48, corp E, camera 11, sector 1

Bucureşti, România

Tel: + 40 314 33 40 20; +40.756.036.082

E-mail: catalina.criveanu@mmediu.ro; madalina.tanasoi@mmediu.ro